Vinaròs

Vinaròs (katalanez da horrela, gaztelaniaz Vinaroz) Valentziako Erkidegoko ipar-mendebaldeko udalerri bat da, Baix Maestrat eskualdean eta Castellóko probintzian kokatua. Eskualdeko hiriburua da. 2009ko erroldan 28.273 biztanle zituen.

Valentziako kostaldean iparralderago kokatua dagoen herria da, eta muga egiten du Kataluniarekin. Herriko berezko hizkuntza katalana da.

Historia eta ekonomia 
Toponimoak arabieran du jatorria,  (ibn ʿarūs), «Arusen semea» forman.

Mendeetan zehar, Ipar Afrikako piraten erasoak jasan zituen, eta horren lekuko da herriko eliza nagusiaren (Església de l'Assumpció delakoa) arkitektura berezia: gaztelu erako gotorleku bat dirudi gehiago, eliza bat baino.

Herriko ekonomia tradizionalki arrantzan eta mahastietan oinarritu zen. Mahastiak filoxerak hondatu zituen, eta ondoren laranjaondoak, olibondoak eta beste arbola landatu batzuk nagusi dira nekazaritzan. 20. mendetik, asko garatu da turismoa, eta udatiarren populazioak asko handitzen du berezko biztanlegoa. Herrigunea hazteaz aparte, udalerriko kostaldea urbanizatu da, iparralderantz bereziki, Kataliuniako mugarantz, non kala erako hondartza asko dauden (herrigunean dagoen hondartza nagusiaz gain).

Iruditegia

Kanpo estekak 

  Udalaren webgunea.

Baix Maestrateko udalerriak
Vinaròs